钦定古今图书集成/明伦汇编/氏族典/第359卷 > 林锦
## 钦定古今图书集成/明伦汇编/氏族典/第359卷 > 林锦

按《明外史林锦传》：“锦字彦章，连江人。景泰初，由乡贡
授合浦训导。猺寇充斥，内外无备，锦条具方略，悉中
机宜。巡抚叶盛檄署灵山县事。城毁于贼，锦为栅以
守，贼不敢逼，盛以状闻。诏即以锦为知县。监司屡荐
其才。成化改元，会连州为贼所陷，乃以锦为试知府。
四年，上官交荐，令专备钦、廉群盗，乃以为按察佥事”，
益勤于政。久之，进副使。锦为人诚实，洞见肺腑，猺蛮
莫不爱信。其行军，与士卒同甘苦，以故多效死。所在
祠祀。